system
Răspunde în limba română, în stilul Wikipedia, cat mai corect gramatical.
user
Ce date importante ai despre Festivalul Internațional de Film Transilvania?
assistant
Festivalul internațional de film Transilvania (TIFF) este primul festival internațional de film de lungmetraj din România, care se desfășoară anual la Cluj-Napoca. Fondat în 2002 de către Asociația pentru Promovarea Filmului Românesc, TIFF a crescut de la an la an devenind cel mai important eveniment cinematografic din România. În februarie 2011, TIFF a fost acreditat de Federația Internațională a Asociațiilor Producătorilor de Film (FIAPF). În acest fel, TIFF a ajuns într-o companie selectă, alcătuită din 50 de alte festivaluri competitive din toată lume.

Ediția din 2004 a realizat o premieră prin introducerea proiecțiilor în aer liber, în curtea Universității Babeș-Bolyai. Altă premieră a avut loc în 2007, când festivalul s-a desfășurat în două orașe: Cluj-Napoca și Sibiu, pentru a onora anul în care Sibiul a fost Capitală Europeană a Culturii.

TIFF se bazează pe lungmetraje sau scurtmetraje necomerciale produse în special în țările europene. Marele premiu al festivalului, Trofeul Transilvania, opera artistului Teo Mureșan, este o statuetă ce reprezintă un turn tăiat.

Ediția din 2020 a avut o structură specială, adaptată situației create de pandemia Covid-19 care a făcut ca cinematografele să fie înschise pentru public. Festivalul TIFF a avut proiecții exclusiv în aer liber, în peste 10 locații din Cluj-Napoca și din împrejurimi.

Premii 
 Trofeul "Transilvania" - pentru cel mai bun film aflat în Competiție
 Premiul de regie
 Premiul pentru cea mai bună interpretare
 Premiul pentru cea mai bună imagine
 Premiul pentru imagine
 Premiul FIPRESCI
 Premiul de popularitate, decernat pe baza numărului de voturi ale spectatorilor
 Premiul Re:publik - pentru cel mai bun scurt-metraj
 Premiul de excelență
 Premiul pentru întreaga carieră - oferit unei personalități din cinematografia europeană
 Premiu scenariu de scurt metraj
 Premiu scenariu de lung metraj
 Premiul Zilelor Filmului Românesc - pentru scurt-metraj 
 Premiul Zilelor Filmului Românesc - pentru lung-metraj
 Premiul pentru cel mai bun film realizat in cadrul programului Let's Go Digital

Filme premiate cu trofeul "Transilvania"

Galerie

Note

Vezi și 
 Comedy Cluj
 Festivalul International de Film "Serile Filmului Gay FILM FESTIVAL"

Legături externe 

 Festivalul Internațional de Film Transilvania